CELEX: 32022R0047
Language: fi
Date: 2022-01-13 00:00:00
Title: Komission täytäntöönpanoasetus (EU) 2022/47, annettu 13 päivänä tammikuuta 2022, luvan antamisesta Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattua hedelmälihan ja siitä saatavan uutteen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

14.1.2022   
               
               
                  FI
               
               
                  Euroopan unionin virallinen lehti
               
               
                  L 9/29
               
            
         KOMISSION TÄYTÄNTÖÖNPANOASETUS (EU) 2022/47,
         annettu 13 päivänä tammikuuta 2022,
         luvan antamisesta Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattua hedelmälihan ja siitä saatavan uutteen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 15 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa. Kolmannesta maasta tuleva perinteinen elintarvike on asetuksen (EU) 2015/2283 3 artiklan 2 kohdan c alakohdassa määritelty uuselintarvike.
                  
               
                     (2)
                  
                  
                     Komission täytäntöönpanoasetuksessa (EU) 2017/2468 (2) vahvistetaan kolmansista maista tulevia perinteisiä elintarvikkeita koskevat hallinnolliset ja tieteelliset vaatimukset.
                  
               
                     (3)
                  
                  
                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (3), jossa vahvistetaan unionin luettelo hyväksytyistä uuselintarvikkeista.
                  
               
                     (4)
                  
                  
                     Asetuksen (EU) 2015/2283 15 artiklan 4 kohdan mukaisesti komissio päättää kolmannesta maasta tulevan perinteisen elintarvikkeen hyväksymisestä ja unionin markkinoille saattamisesta.
                  
               
                     (5)
                  
                  
                     Yritys Societé de Produits Nestlé SA, jäljempänä ’hakija’, toimitti 6 päivänä toukokuuta 2020 komissiolle ilmoituksen aikomuksestaan saattaa Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattua hedelmälihaa ja siitä saatavaa uutetta unionin markkinoille kolmannesta maasta tulevana perinteisenä elintarvikkeena asetuksen (EU) 2015/2283 14 artiklan mukaisesti. Hakija esitti, että Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattua hedelmälihaa ja siitä saatavaa uutetta voitaisiin käyttää koko väestölle tarkoitettujen uutejuomien (myös valmisjuomien) ja maustettujen juomien ainesosana.
                  
               
                     (6)
                  
                  
                     Yritys Luigi Lavazza SpA, jäljempänä ’hakija’, toimitti 13 päivänä marraskuuta 2020 komissiolle ilmoituksen aikomuksestaan saattaa Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattua hedelmälihaa ja siitä saatavaa uutetta unionin markkinoille kolmannesta maasta tulevana perinteisenä elintarvikkeena asetuksen (EU) 2015/2283 14 artiklan mukaisesti. Hakija esitti, että Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattua hedelmälihaa ja siitä saatavaa uutetta voitaisiin käyttää koko väestölle tarkoitettujen uutejuomien ja maustettujen juomien ainesosana.
                  
               
                     (7)
                  
                  
                     Komissio pyysi täytäntöönpanoasetuksen (EU) 2017/2468 7 artiklan 2 kohdan nojalla hakijoilta lisätietoja ilmoituksen asianmukaisuuteen liittyvistä asioista. Societé de Produits Nestlé SA toimitti pyydetyt tiedot 17 päivänä heinäkuuta 2020, 17 päivänä marraskuuta 2020 ja 23 päivänä joulukuuta 2020, ja Luigi Lavazza SpA toimitti pyydetyt tiedot 2 päivänä huhtikuuta 2021.
                  
               
                     (8)
                  
                  
                     Hakijan esittämät tiedot osoittavat, Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattua hedelmälihaa ja siitä saatavaa uutetta on jo pitkään käytetty turvallisesti elintarvikkeena Jemenissä, Etiopiassa ja Boliviassa.
                  
               
                     (9)
                  
                  
                     Asetuksen (EU) 2015/2283 15 artiklan 1 kohdan mukaisesti komissio toimitti 4 päivänä tammikuuta 2021 ja 6 päivänä huhtikuuta 2021 asianmukaiset ilmoitukset jäsenvaltioille ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
                  
               
                     (10)
                  
                  
                     Jäsenvaltiot tai elintarviketurvallisuusviranomainen eivät toimittaneet komissiolle asetuksen (EU) 2015/2283 15 artiklan 2 kohdassa säädetyn neljän kuukauden määräajan kuluessa asianmukaisesti perusteltuja turvallisuutta koskevia vastalauseita Coffea arabica L.- ja/tai Coffea canephora Pierre ex A. Froehner -kasvin kahvimarjan kuivatun hedelmälihan ja siitä saatavan uutteen saattamisesta unionin markkinoille.
                  
               
                     (11)
                  
                  
                     Elintarviketurvallisuusviranomainen julkaisi 27 päivänä toukokuuta 2021 Société de Produits Nestlé SA:n ilmoitukseen perustuvan teknisen raporttinsa ”Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283” (4).
                  
               
                     (12)
                  
                  
                     Elintarviketurvallisuusviranomainen julkaisi 2 päivänä syyskuuta 2021 Luigi Lavazza SpA:n ilmoitukseen perustuvan teknisen raporttinsa ”Technical Report on the notification of dried cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283” (5).
                  
               
                     (13)
                  
                  
                     Näissä raporteissa elintarviketurvallisuusviranomainen toteaa, että saatavilla olevat tiedot Coffea arabica L.- ja/tai Coffea canephora Pierre ex A. Froehner -kasvin kahvimarjan kuivatun hedelmälihan ja siitä saatavan uutteen koostumuksesta ja ehdotetun käytön historiasta eivät aiheuta huolta turvallisuudesta.
                  
               
                     (14)
                  
                  
                     Sen vuoksi komission olisi hyväksyttävä Coffea arabica L.- ja/tai Coffea canephora Pierre ex A. Froehner -kasvin kahvimarjan kuivatun hedelmälihan ja siitä saatavan uutteen saattaminen unionin markkinoille kolmannesta maasta tulevana perinteisenä elintarvikkeena ja saatettava unionin luettelo hyväksytyistä uuselintarvikkeista ajan tasalle.
                  
               
                     (15)
                  
                  
                     Elintarviketurvallisuusviranomainen totesi lausunnossaan, että kofeiinia sisältävien juomien kulutusta ei suositella lapsille eikä raskaana oleville tai imettäville naisille, jos kofeiinipitoisuus ylittää 150 mg/l, kuten Euroopan parlamentin ja neuvoston asetuksessa (EU) N:o 1169/2011 (6) säädetään. Näin ollen, jos uuselintarviketta sisältävä tuote sisältää yli 150 mg/l kofeiinia, olisi säädettävä merkintävaatimuksesta, jotta kuluttajille voidaan tiedottaa asianmukaisesti kofeiinipitoisuudesta ja siitä, että tuotetta ei suositella lapsille eikä raskaana oleville ja imettäville naisille.
                  
               
                     (16)
                  
                  
                     Sellaisenaan uutejuomien valmistukseen markkinoille saatettavan kahvimarjan hedelmälihan osalta olisi säädettävä merkintävaatimuksesta, jotta kuluttajille voidaan tiedottaa asianmukaisesti tuotteen valmistuksesta.
                  
               
                     (17)
                  
                  
                     Sen vuoksi täytäntöönpanoasetusta (EU) 2017/2470 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Sisällytetään tämän asetuksen liitteessä täsmennetyt Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattu hedelmäliha ja siitä saatava uute kolmannesta maasta tulevana perinteisenä elintarvikkeena täytäntöönpanoasetuksella (EU) 2017/2470 vahvistettuun unionin hyväksyttyjen uuselintarvikkeiden luetteloon.
            Edellä olevassa 1 kohdassa tarkoitettuun kohtaan unionin luettelossa sisällytetään tämän asetuksen liitteessä vahvistetut käyttöedellytykset ja merkintävaatimukset.
         
         
            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä tammikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2468, annettu 20 päivänä joulukuuta 2017, kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 55).
         
            (3)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (4)  EFSA Supporting publications, https://doi.org/10.2903/sp.efsa.2021.EN-6657.
         
            (5)  EFSA Supporting publications, https://doi/10.2903/sp.efsa.2021.EN-6808.
         
            (6)  Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).
      
      
         
            LIITE
            Muutetaan täytäntöönpanoasetuksen (EU) 2017/2470 liite seuraavasti:
            
                        1)
                     
                     
                        Lisätään taulukkoon 1 (Hyväksytyt uuselintarvikkeet) kohta seuraavasti:
                        
                                    Hyväksytty uuselintarvike
                                 
                                 
                                    Uuselintarvikkeen käyttöedellytykset
                                 
                                 
                                    Merkintöjä koskevat lisävaatimukset
                                 
                                 
                                    Muut vaatimukset
                                 
                              
                                    ”Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattu hedelmäliha ja siitä saatava uute (kolmannesta maasta tuleva perinteinen elintarvike)
                                 
                                 
                                    Määritelty elintarvikeluokka
                                 
                                 
                                    Enimmäismäärät
                                 
                                 
                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”kahvimarjan hedelmäliha” ja/tai ”cascara (kahvimarjan hedelmäliha)” ja/tai ”kahvimarjan hedelmälihauute” ja/tai ”kuivattu kahvimarjan hedelmälihauute”.
                                    Jos uuselintarviketta sisältävä tuote sisältää yli 150 mg/l kofeiinia (sellaisenaan tai käyttövalmiiksi saattamisen jälkeen), sen merkinnöissä on oltava maininta ”Korkea kofeiinipitoisuus. Ei suositella lapsille tai raskaana oleville tai imettäville naisille” samassa näkökentässä kuin elintarvikkeen nimi sekä kofeiinipitoisuus ilmoitettuna milligrammoina 100 millilitrassa.
                                    Tyypilliset uutejuomat valmistetaan lisäämällä enintään 6 grammaa kahvimarjan hedelmälihaa 100 millilitraan kuumaa vettä (> 75 °C). Sellaisenaan uutejuomien valmistukseen markkinoille saatettavan kahvimarjan hedelmälihan osalta kuluttajalle on annettava valmistusohjeet.”
                                 
                                 
                                     
                                 
                              
                                    
                                       Coffea arabica L.- ja/tai Coffea canephora Pierre ex A. Froehner -kasvin kahvimarjan hedelmäliha uutejuomien valmistukseen
                                 
                                 
                                     
                                 
                              
                                    Kahvi, kahvi- ja sikuriuutteet, pikakahvi, tee, yrtti- ja hedelmäuutejuomat, kahvinkorvikkeet, kahvisekoitukset ja pikavalmisteet kuumia juomia varten (ja niiden maustetut vastineet).
                                 
                                 
                                     
                                 
                              
                                    Maustetut ja maustamattomat alkoholittomat valmisjuomat
                                 
                                 
                                     
                                 
                              
                  
                        2)
                     
                     
                        Lisätään taulukkoon 2 (Eritelmät) kohta seuraavasti:
                        
                                    Hyväksytty uuselintarvike
                                 
                                 
                                    Eritelmät
                                 
                              
                                    ”Coffea arabica L.- ja/tai Coffea canephora Pierre ex A. Froehner -kasvin kahvimarjan kuivattu hedelmäliha ja siitä saatava uute (kolmannesta maasta tuleva perinteinen elintarvike)
                                 
                                 
                                    
                                       Kuvaus / Määritelmä:
                                    
                                    Perinteinen elintarvike koostuu Coffea arabica L.- ja/tai Coffea canephora Pierre ex A. Froehner -kasvin (suku: Coffea, heimo: Rubiaceae) kahvimarjan kuivatusta paahtamattomasta hedelmälihasta ja siitä saatavasta uutteesta. Uutetta voidaan käyttää sellaisenaan tai tiivistettynä tai kuivattuna.
                                    Kypsät kahvimarjat kerätään, kahvipavut poistetaan mekaanisesti ennen kuivausta tai sen jälkeen, ja jäljelle jää kahvimarjan kuivattu hedelmäliha, joka voidaan jauhaa jauheeksi.
                                    Erotettua kahvimarjan hedelmälihaa kutsutaan myös ”cascaraksi”, joka tulee kuorta merkitsevästä espanjankielisestä sanasta ”cáscara”.
                                    Tyypillisesti uute valmistetaan siten, että enintään 6 grammaa cascara-massaa tai kuorta sekoitetaan 100 millilitraan kuumaa vettä (> 75 °C), haudutetaan muutama minuutti ja kaadetaan sitten siivilän läpi, taikka käytetään vastaava määrä kuivattua tai pikauutetta.
                                    
                                       Kahvimarjan kuivatun hedelmälihan koostumus:
                                    
                                    
                                                 
                                             
                                             
                                                Vesi: < 18 %
                                             
                                          
                                                 
                                             
                                             
                                                Vesiaktiivisuus (aw): ≤ 0,65
                                             
                                          
                                                 
                                             
                                             
                                                Tuhka: < 10,4 % DM
                                             
                                          
                                                 
                                             
                                             
                                                Proteiini: < 15 % DM
                                             
                                          
                                                 
                                             
                                             
                                                Rasva: < 5 % DM
                                             
                                          
                                                 
                                             
                                             
                                                Hiilihydraatit: < 85 % DM
                                             
                                          
                                       Mikrobiologiset vaatimukset:
                                    
                                    
                                                 
                                             
                                             
                                                Aerobinen pesäkemäärä: < 104 PMY/g
                                             
                                          
                                                 
                                             
                                             
                                                Hiivojen ja homeiden kokonaismäärä: < 100 PMY/g
                                             
                                          
                                                 
                                             
                                             
                                                Enterobakteerit: < 50 PMY/g
                                             
                                          
                                                 
                                             
                                             
                                                
                                                   Salmonella: Ei esiinny/25 g
                                             
                                          
                                                 
                                             
                                             
                                                
                                                   Bacillus cereus: < 100 PMY/g
                                             
                                          
                                       Mykotoksiinit:
                                    
                                    
                                                 
                                             
                                             
                                                Okratoksiini A: < 5,0 μg/kg
                                             
                                          
                                                 
                                             
                                             
                                                Aflatoksiini B1: < 2,0 μg/kg
                                             
                                          
                                                 
                                             
                                             
                                                Aflatoksiini B1, B2, G1, G2 (summa): < 4,0 μg/kg
                                             
                                          
                                       Raskasmetallit:
                                    
                                    
                                                 
                                             
                                             
                                                Kadmium (Cd): < 0,05 mg/kg
                                             
                                          
                                                 
                                             
                                             
                                                Lyijy (Pb): < 1,0 mg/kg
                                             
                                          
                                                 
                                             
                                             
                                                Kupari: ≤ 50 mg/kg
                                             
                                          
                                                 
                                             
                                             
                                                Elohopea: ≤ 0,02 mg/kg
                                             
                                          
                                                 
                                             
                                             
                                                Arseeni: ≤ 0,2 mg/kg
                                             
                                          
                                       Epäpuhtaudet:
                                    
                                    
                                                 
                                             
                                             
                                                Bentso(a)pyreeni: < 10,0 μg/kg
                                             
                                          
                                                 
                                             
                                             
                                                Bentso(a)pyreenin, bentso(a)antraseenin, bentso(b)fluoranteenin ja kryseenin summa: < 50,0 μg/kg
                                             
                                          
                                       Torjunta-aineet:
                                    
                                    Perinteisessä elintarvikkeessa olevien torjunta-aineiden pitoisuuksien on noudatettava asetuksessa (EY) N:o 396/2005 koodinumerolle ”0639000””yrttiuutejuomat mistä tahansa muusta kasvin osasta” vahvistettuja pitoisuuksia.
                                    PMY: pesäkkeen muodostavat yksiköt
                                    DM: kuiva-aineesta”